Contingut

# Creació d'una bibliografia

Una bibliografia és una llista de les obres a les quals feu referència en un document.

## Emmagatzematge d'informació bibliogràfica

El LibreOffice emmagatzema informació bibliogràfica en una base de dades bibliogràfica o en un document individual.

### Per a emmagatzemar informació a la base de dades bibliogràfica

1. Trieu Eines ▸ Base de dades bibliogràfica

2. Trieu Dades ▸ Registre.

3. Introduïu un nom per a l'entrada bibliogràfica en el quadre Nom curt i afegiu informació addicional per al registre a la resta de quadres.

4. Tanqueu la finestra Base de dades bibliogràfica.

### Per a emmagatzemar informació bibliogràfica en un document individual

1. Feu clic a la part del document on vulgueu afegir l'entrada bibliogràfica.

2. Trieu Insereix ▸ Índexs i taules ▸ Entrada bibliogràfica.

3. Seleccioneu Des del contingut del document i feu clic a Nou.

4. Introduïu un nom per a l'entrada bibliogràfica en el quadre Nom curt.

5. Seleccioneu la font de publicació per al registre en el quadre Tipus i afegiu informació addicional a la resta de quadres.

6. Feu clic a D'acord.

7. En el diàleg Insereix una entrada bibliogràfica, feu clic a Insereix i, a continuació, a Tanca.

Quan deseu un document que conté entrades bibliogràfiques, els registres corresponents es desen automàticament en un camp amagat en el document.

## Inserir entrades bibliogràfiques de la base de dades bibliogràfica

1. Feu clic a la part del document on vulgueu afegir l'entrada bibliogràfica.

2. Trieu Insereix ▸ Índexs i taules ▸ Entrada bibliogràfica.

3. Seleccioneu Des de la base de dades bibliogràfica.

4. Seleccioneu el nom de l'entrada bibliogràfica que vulgueu inserir en el quadre Nom curt.

5. Feu clic a Insereix i a continuació feu clic a Tanca.

Temes relacionats

Base de dades bibliogràfica

Creació d'una taula de continguts

Definició d'entrades en índexs o en taules de continguts

Actualització, edició i supressió d'índexs i taules de continguts

Formatació d'un índex o d'una taula de continguts

Edició i supressió d'entrades d'índexs i taules

Creació d'índexs alfabètics

Índexs definits per l'usuari

Índexs per a diversos documents

Hi ha diverses eines externes que poden interactuar amb el LibreOffice, com ara el Bibus.

Ens cal la vostra ajuda!