Contingut

# Organització, alineació i distribució d'objectes

## Organització d'objectes

Cada objecte que inseriu en el document es va apilant successivament a sobre de l'objecte anterior. Per reorganitzar l'ordre d'apilament d'un objecte seleccionat, feu el següent.

1. Feu clic a l'objecte la posició del qual voleu canviar.

2. Trieu Forma ▸ Organitza per a mostrar el menú contextual i seleccioneu una de les opcions d'organització:

   Porta al davant situa l'objecte al davant de tots els altres objectes

   Envia cap endavant situa l'objecte una posició endavant a la pila d'objectes

   Envia cap enrere situa l'objecte una posició enrere a la pila d'objectes

   Envia al fons situa l'objecte al darrere de tots els altres objectes

   Darrere l'objecte situa l'objecte al darrere d'un altre objecte que hàgiu seleccionat

### Organització d'un objecte darrere d'un altre

1. Feu clic a l'objecte la posició del qual voleu canviar.

2. Trieu Forma ▸ Organitza per a obrir el menú contextual i seleccioneu Darrera l'objecte. El punter del ratolí es converteix en una mà.

3. Feu clic a l'objecte al darrere del qual voleu col·locar l'objecte seleccionat.

### Inversió de l'ordre d'apilament de dos objectes

1. Feu clic+Maj sobre els dos objectes per seleccionar-los.

2. Trieu Forma ▸ Organitza per a obrir el menú contextual i seleccioneu Inverteix.

## Alineació d'objectes

La funció Alineació permet alinear els objectes respecte dels altres, o bé respecte de la pàgina.

1. Seleccioneu un objecte per alinear-lo en relació amb la pàgina o seleccioneu diversos objectes per alinear-los entre si.

2. Selecciona Forma- Alinear objectes i seleccioneu una de les opcions d'alineació.

## Distribució d'objectes

Si seleccioneu tres o més objectes al Draw, també podeu utilitzar l'ordre Distribueix la selecció per a distribuir uniformement l'espaiat vertical i horitzontal entre els objectes.

1. Seleccioneu tres objectes o més per distribuir-los.

2. Trieu Forma ▸ Distribució.

3. Seleccioneu l'opció de distribució horitzontal i vertical i feu clic a D'acord.

Els objectes seleccionats es distribueixen al llarg de l'eix horitzontal o vertical. Els dos objectes més exteriors es prenen com a punts de referència i no es mouen quan s'executa l'ordre Distribució.

Temes relacionats

Moviment d'objectes

Ens cal la vostra ajuda!